Okresná prokuratúra Humenné 
Štefánikova 1900/69, 066 42 Humenné 1

Sp. zn. : 1 Pv 189/12/7702	Humenné, 25.3.2013
EEČ : 2-55-48-2013

U Z N E S E N I E

Trestná vec:	obvinený XXXXX 
Zločin:	neodvedenie  poistného  podľa § 277 ods. 1, 2 písm. b)  Tr. zák

Rozhodol: 	prokurátor Okresnej prokuratúry Humenné
Podľa § 215 odsek 1 písmeno h Trestného poriadku s poukazom na § 86 písmeno e Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX

ako trestne zodpovedná osoba vykonávajúca pôsobnosť konateľa u daňového subjektu XXXXX, IČO 36446882, XXXXX, XXXXX zrazil svojím zamestnancom zo mzdy za obdobie 12/2009 až 03/2010 finančné prostriedky na nemocenské poistenie, starobné poistenie, invalidné poistenie a poistenie v nezamestnanosti, uvedené finančné prostriedky neodviedol podľa zákona č. 461/2003 Z.z. o sociálnom poistení v znení neskorších predpisov  na účet Sociálnej poisťovne, pobočka XXXXX, čím spôsobil Sociálnej poisťovni, pobočka XXXXX dlh na nemocenskom poistení, starobnom poistení, invalidnom poistení a poistení v nezamestnanosti celkom vo výške 3.794,20 €. 

lebo zanikla trestnosť činu

Odôvodnenie:

	Uznesením vyšetrovateľa Odboru kriminálnej polície XXXXX sp. zn. ORP-188/OEK-HE-2012 zo dňa 22.03.2012 bolo začaté trestné stíhanie a  uznesením toho istého vyšetrovateľa pod rovnakou spisovou značkou zo dňa 21.12.2012 bolo vznesené obvinenie XXXXX  za zločin neodvedenia poistného podľa § 277 ods. 1, ods. 2 písm. b) Tr. zák. na takom skutkovom základe, ako je to uvedené vo výrokovej časti tohto uznesenia. 

	XXXXX poprel spáchania trestného činu, ktorý sa mu kladie za vinu, kde ako účelovú obhajobu uviedol, že v čase splatnosti odvodov nemal dostatok finančných prostriedkov na pokladni, ako aj na bankových účtoch, ktoré by postačovali na úhradu dlžného poistného. I keď na účtoch mal určité peňažné sumy, tak tieto boli z pôžičiek, ktoré sám vložil ako fyzická osoba do spoločnosti z dôvodu insolventnosti spoločnosti a takéto finančné prostriedky potreboval na zabezpečenie chodu spoločnosti.  

	Zo spáchania  trestného činu  je obvinený  dostatočne  usvedčovaný  výpoveďou zástupkyne poškodenej strany XXXXX, výpoveďou svedkyne XXXXX, znalca Ing. Tichého, ako aj listinnými dôkazmi a to znaleckým posudkom z odboru ekonómie a manažmentu, odvetvia účtovníctva a daňovníctva, výpismi z účtu, prehľadmi dlžných súm a inými listinami. 

	Zo znaleckého posudku znalca z odboru ekonómie a manažmentu, odvetvia účtovníctva a daňovníctva XXXXX je zrejmé, že spoločnosť XXXXX, XXXXX, XXXXX mala dostatok finančných prostriedkov na úhradu odvodov Sociálnej poisťovni, pobočka XXXXX za svojich zamestnancov za obdobie mesiacov december 2009 až marec 2010 v termínoch splatnosti týchto odvodov a to na svojich podnikateľských účtoch, ako aj v hotovosti.

	Z výpovede zástupkyne poškodenej strany XXXXX vyplýva, že spoločnosť XXXXX, XXXXX, XXXXX neodviedla za obdobie mesiacov december 2009 až marec 2010 v termínoch splatnosti zrazené poistné za svojich zamestnancov Sociálnej poisťovni, pobočka XXXXX a celkovo tak dlhuje sumu 3.794,20 €. Následne obvinený dňa 04.03.2013 zaplatil do pokladne Sociálnej poisťovne, pobočka XXXXX dlžnú sumu vo výške 3.794,20 € a tak za uvedené obdobie Sociálna poisťovňa, pobočka XXXXX neeviduje žiaden dlh za zamestnancov spoločnosti XXXXX.  

	Súčasťou spisového materiálu v predmetnej trestnej veci je aj trestné oznámenie Sociálnej poisťovne, pobočka XXXXX, správa Sociálnej poisťovne, pobočka XXXXX, výpis z obchodného registra, výpis Sociálnej poisťovne, pobočka XXXXX, správa OS XXXXX, fotokópia príjmových pokladničných dokladov zo dňa 04.03.2013, z ktorých je zrejmý prehľad úhrady dlžného poistného za obdobia mesiacov december 2009 až marec 2010. Taktiež v spisovom materiáli sa nachádza charakteristika obvineného a jeho odpis registra trestov. 

  	V zmysle ustanovenia § 215 ods. 1 písm. h) Tr. por., prokurátor zastaví trestné stíhanie, ak zanikla trestnosť činu.

	Podľa § 86 písm. e) Tr. zák. trestnosť trestného činu zaniká aj vtedy, ak ide o trestný čin neodvedenia dane a poistného podľa § 277 alebo nezaplatenia dane podľa § 278, ak splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami.

	Z vyššie uvedeného vykonaného dokazovania je zrejmé, že obvinený XXXXX spáchal zločin neodvedenia poistného podľa § 277 ods. 1, 2 písm. b) Tr. zák.,  ktorý sa mu kladie za vinu, pričom do skončenia  vyšetrovania uhradil celé dlžné poistné Sociálnej poisťovni, pobočka XXXXX, čím do úvahy prichádza účinná ľútosť v zmysle ustanovenia § 88 písm. e) Tr. zák., nakoľko trestnosť tohto trestného činu zaniká a je potrebné zastaviť  trestné stíhanie voči jeho osobe. 
  
	Vzhľadom na uvedené okolnosti bolo potrebné rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať do troch dní  od jeho oznámenia na Krajskú prokuratúru v Prešove prostredníctvom tunajšej okresnej prokuratúry. Sťažnosť má odkladný účinok. (§ 185 a nasl. Tr. por.)                                                                                                                     

JUDr. Stanislav Figľár
prokurátor